Héraðsdómur Reykjaness vígir nýtt glæsilegt húsnæði 26. nóvember 2004 Héraðsdómur Reykjaness vígir nýtt glæsilegt húsnæði Dómsmálaráðherra , Sólveig Pétursdóttir , vígði föstudaginn 31. ágúst 2001 nýtt húsnæði Héraðsdóms Reykjaness við Fjarðargötu 9 í Hafnarfirði . Verktaki hússins , Íslenskir aðalverktakar ( ÍAV ) , hófu framkvæmdir í maí 2000 . Verkið gekk mjög vel og voru á fjórða tug iðnaðarmanna við vinnu í húsinu þegar mest var . Húsið er hefðbundið um 1600 fm , þrjár hæðir og kjallari , klætt að utan með álplötum og náttúruflísum . Héraðsdómur Reykjaness er með um 2/3 hluta hússins en Landsbanki Íslands með þriðjungs hlut og hóf bankinn starfsemi í húsinu í lok maí sl . Arkitekt hússins er Guðmudur Kr . Guðmundsson arkitekt hjá Arkþing ehf . Hann teiknaði einnig innréttingar , sem smíðaðar voru af AXIS húsgögnum ehf. . Við hönnun hússins var lögð áhersla á að uppfylla nútímakröfur um starfsemi dómstóla . Þrír dómssalir eru í húsinu , allir á þriðju hæð . Rými hússins eru björt . Nýjasta tækni er í húsinu og eru hljóðupptökur stafrænar , tölvutæknin eins og best gerist og fullkominn fjarfundabúnaður er til staðar í stærst dómssalnum . Aðstaða skapast nú í fyrsta sinn til að hafa þinghald á tveimur stöðum samtímis með tengingu fjarfundabúnaðar við Barnahúsið . Sú nýlunda er í húsinu að aðgengi lögreglunar með fanga inn í dómhúsið hefur verið bætt , þar sem unnt er að aka lögreglubifreiðum inn í bifreiðageymslu og flytja síðan fanga beint upp á þriðju hæð , þar sem dómsalirnir eru .